23.5.2022 г.
BG
Официален вестник на Европейския съюз
C 207/15
Преюдициален въпрос Трябва ли член 56 от Договора за функционирането на Европейския съюз, както и принципите на еднократност на акциза като данък върху действителното потребление и на пропорционалност да се тълкуват в смисъл, че не допускат прилагането на национална разпоредба като член 107, параграф 1 от ustawа z dnia 6 grudnia 2008 roku o podatku akcyzowym [Закона за акцизите от 6 декември 2008 г.], доколкото при износ на регистриран в страната лек автомобил тази разпоредба не допуска възстановяване на данъчнозадължено лице на пропорционално изчислен акциз спрямо периода на използването на този лек автомобил?
Преюдициално запитване от Fővárosi Törvényszék (Унгария), постъпило на 15 февруари 2022 г. — Xella Magyarország Építőanyagipari Kft./Innovációs és Technológiai Miniszter (Дело C-106/22) (2022/C 207/21) Език на производството: унгарски Запитваща юрисдикция Fővárosi Törvényszék Страни в главното производство Молител: Xella Magyarország Építőanyagipari Kft.
Компетентен орган, пред който е подадена молбата: Innovációs és Technológiai Miniszter Преюдициални въпроси 1) Отчитайки съдържанието на съображения 4 и 6 от Регламент (ЕС) 2019/452 за създаване на рамка за скрининг на преки чуждестранни инвестиции в Съюза (1), както и предвиденото в член 4, параграф 2 ДЕС, следва ли член 65, параграф 1, буква б) ДФЕС да се тълкува в смисъл, че включва възможността за установяване на правна уредба, като съдържащата се в член 85 от a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII.
Törvény (Закон LVIII от 2020 г. за приемане на преходни правила във връзка с прекратяване на извънредното положение и за епидемиологичната криза), и най-вече, като тази по член 276, точка 1 и точка 2, буква а) и член 283, параграф 1, буква b) [от същия закон]?
2) При утвърдителен отговор на първия преюдициален въпрос, обстоятелството, че Комисията е провела процедура за контрол върху концентрациите, упражнила е своите компетенции и е разрешила конкретна концентрация по отношение на веригата на собственост на непряк чуждестранен инвеститор, изключва ли самό по себе си упражняване на правомощието за вземане на решения в съответствие с приложимото право на съответната държава членка?
(1)
Регламент (ЕС) 2019/452 на Европейския парламент и на Съвета от 19 март 2019 година за създаване на рамка за скрининг на преки чуждестранни инвестиции в Съюза (ОВ L 79 Ι, 2019 г., стр. 1).
Преюдициално запитване от Gerechtshof Amsterdam (Нидерландия), постъпило на 16 февруари 2022 г. — X BV/Inspecteur van de Belastingdienst Douane (Дело C-107/22) (2022/C 207/22) Език на производството: нидерландски Запитваща юрисдикция Gerechtshof Amsterdam Страни в главното производство Жалбоподатели: X BV, Inspecteur van de Belastingdienst Douane